02019R0979 — DA — 17.09.2020 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS DELEGEREDE FORORDNING (EU) 2019/979 af 14. marts 2019 om supplerende regler til Europa-Parlamentets og Rådets forordning (EU) 2017/1129 for så vidt angår reguleringsmæssige tekniske standarder for nøgleregnskabsoplysninger i prospektresuméet, offentliggørelse og klassificering af prospekter, annoncering vedrørende værdipapirer, tillæg til et prospekt og meddelelsesportalen, og om ophævelse af Kommissionens delegerede forordning (EU) nr. 382/2014 og Kommissionens delegerede forordning (EU) 2016/301 (EØS-relevant tekst) (EUT L 166 af 21.6.2019, s. 1)

Ændret ved:









▼B

KOMMISSIONENS DELEGEREDE FORORDNING (EU) 2019/979

af 14. marts 2019

om supplerende regler til Europa-Parlamentets og Rådets forordning (EU) 2017/1129 for så vidt angår reguleringsmæssige tekniske standarder for nøgleregnskabsoplysninger i prospektresuméet, offentliggørelse og klassificering af prospekter, annoncering vedrørende værdipapirer, tillæg til et prospekt og meddelelsesportalen, og om ophævelse af Kommissionens delegerede forordning (EU) nr. 382/2014 og Kommissionens delegerede forordning (EU) 2016/301

(EØS-relevant tekst)







KAPITEL I

NØGLEREGNSKABSOPLYSNINGER I PROSPEKTRESUMÉET







AFDELING 1

Indholdet af nøgleregnskabsoplysningerne i prospektresuméet

Artikel 1

Minimumsindholdet af nøgleregnskabsoplysningerne i prospektresuméet

1. Nøgleregnskabsoplysningerne i prospektresuméet skal bestå af de regnskabsoplysninger, der er omhandlet i bilagene til Kommissionens delegerede forordning (EU) 2019/980 ( 1 ).

2. Hvis oplysninger, der er omhandlet i de relevante tabeller i bilag I-VI til denne forordning, ikke indgår i udstederens regnskaber, fremlægger udstederen en tilsvarende post fra regnskabet i stedet.

3. Udstederen kan medtage yderligere poster eller alternative præstationsmålinger i prospektresuméet, hvis det drejer sig om nøgleregnskabsoplysninger om udstederen eller om de værdipapirer, der udbydes eller optages til handel på et reguleret marked. Med henblik på første punktum er alternative præstationsmålinger andre finansielle målinger af finansielle præstationer, finansiel stilling eller pengestrømme set i historisk perspektiv eller fremtidsperspektiv end finansielle målinger, som er defineret i de gældende regler for regnskabsaflæggelse.

4. Udstedere, der ikke henhører til de typer udstedere, som er identificeret i artikel 2-8, skal fremlægge de i tabellerne omhandlede nøgleregnskabsoplysninger, som de anser for bedst at svare til den type værdipapirer, der udstedes.

5. Der fremlægges nøgleregnskabsoplysninger om udstedelsestypen og den type værdipapirer, der udstedes, for det antal år, der stilles krav om i delegeret forordning (EU) 2019/980.

Artikel 2

Nøgleregnskabsoplysninger for ikke-finansielle enheder, som udsteder værdipapirer, der er kapitalandele

Hvis udstederen er en ikke-finansiel enhed, som udsteder værdipapirer, der er kapitalandele, skal prospektresuméet indeholde de nøgleregnskabsoplysninger, der er omhandlet i tabellerne i bilag I.

Artikel 3

Nøgleregnskabsoplysninger for ikke-finansielle enheder, som udsteder værdipapirer, der ikke er kapitalandele

Hvis udstederen er en ikke-finansiel enhed, som udsteder værdipapirer, der ikke er kapitalandele, skal prospektresuméet indeholde de nøgleregnskabsoplysninger, der er omhandlet i tabellerne i bilag II.

Artikel 4

Nøgleregnskabsoplysninger for kreditinstitutter

Hvis udstederen et kreditinstitut, skal prospektresuméet indeholde de nøgleregnskabsoplysninger, der er omhandlet i tabellerne i bilag III.

Artikel 5

Nøgleregnskabsoplysninger for forsikringsselskaber

Hvis udstederen et forsikringsselskab, skal prospektresuméet indeholde de nøgleregnskabsoplysninger, der er omhandlet i tabellerne i bilag IV.

Artikel 6

Nøgleregnskabsoplysninger for SPV-selskaber, som udsteder værdipapirer med sikkerhed i aktiver

Hvis udstederen er et SPV-selskab, som udsteder værdipapirer med sikkerhed i aktiver, skal prospektresuméet indeholde de nøgleregnskabsoplysninger, der omhandlet i tabellerne i bilag V.

Artikel 7

Nøgleregnskabsoplysninger for lukkede investeringsselskaber

Hvis udstederen et lukket investeringsselskab, skal prospektresuméet indeholde de nøgleregnskabsoplysninger, der er omhandlet i tabellerne i bilag VI.

Artikel 8

Nøgleregnskabsoplysninger for garanter

Hvis der er knyttet en garanti til værdipapirerne, skal nøgleregnskabsoplysningerne om garanten fremlægges, som om garanten var udstederen af den samme type værdipapir, som den, der er genstand for garantien, ved brug af tabellerne i bilag I-VI. Hvis garantien er stillet for værdipapirer med sikkerhed i aktiver, fremlægges nøgleregnskabsoplysningerne om garanten, som om garanten var udstederen af de underliggende værdipapirer.







AFDELING 2

Formatet af nøgleregnskabsoplysningerne i prospektresuméet

Artikel 9

Formatet af nøgleregnskabsoplysningerne i prospektresuméet

1. Nøgleregnskabsoplysningerne fremlægges i tabelform i overensstemmelse med tabellerne i bilag I-VI i denne forordning.

2. Historiske regnskabsoplysninger i prospektresuméet, som ikke er udledt af regnskaberne, identificeres som sådanne.

3. Hvis proformaoplysninger, som skal indgå i prospektresuméet, påvirker de nøgleregnskabsoplysninger, der er omhandlet i den relevante tabel i bilag I-VI til denne forordning, skal disse proformaoplysninger fremlægges i supplerende kolonner i tabellerne i bilag I-VI til denne forordning eller som en særskilt tabel. Proformaoplysninger ledsages af en kort forklaring af tallene i de supplerende kolonner eller den særskilte tabel, hvis det er nødvendigt for forståelsen heraf.

Hvis der i tilfælde af en væsentlig bruttoændring kun indgår kvalitative oplysninger i prospektet, medtages der en erklæring herom i resuméet af nævnte prospekt.

4. Hvis udstederen har en kompleks finansiel historik som omhandlet i artikel 18 i delegeret forordning (EU) 2019/980, fremlægges nøgleregnskabsoplysningerne i prospektresuméet på en måde, som er i overensstemmelse med prospektet, og ved brug af de relevante tabeller i bilag I-VI til denne forordning.







KAPITEL II

OFFENTLIGGØRELSE AF PROSPEKTET

Artikel 10

Offentliggørelse af prospektet

1. Hvis et prospekt indeholder hyperlinks til websteder, skal det, uanset om det er enkelt dokument, eller om det består af særskilte dokumenter, omfatte er erklæring om, at oplysningerne på webstederne ikke udgør en del af prospektet og ikke er undersøgt eller godkendt af den kompetente myndighed. Dette krav finder ikke anvendelse på hyperlinks til oplysninger, som er integreret ved henvisning.

2. Hvis et prospekt offentliggøres i overensstemmelse med artikel 21, stk. 2, i forordning (EU) 2017/1129, træffes der foranstaltninger på de websteder, der anvendes til offentliggørelse af prospektet, for at undgå at henvende sig til personer, der er bosat i andre medlemsstater eller tredjelande end dem, hvor værdipapirerne udbydes til offentligheden.







KAPITEL III

MASKINLÆSBARE DATA TIL KLASSIFICERING AF PROSPEKTER

Artikel 11

Data til klassificering af prospekter

Samtidig med at den kompetente myndighed giver ESMA en elektronisk kopi af et godkendt prospekt, herunder eventuelle tillæg og, hvis det er relevant, de endelige vilkår, giver den også ESMA de ledsagende data, der er relevante for klassificeringen af prospekter i overensstemmelse med tabellerne i bilag VII til denne forordning.

Artikel 12

Praktiske ordninger til at sikre, at dataene er maskinlæsbare

Den kompetente myndighed forelægger de ledsagende data, der er omhandlet i artikel 11, i et fælles XML-format og i overensstemmelse med det format og de standarder, der er omhandlet i tabellerne i bilag VII.







KAPITEL IV

ANNONCERING

Artikel 13

Identifikation af prospektet

Hvis udstederen, udbyderen eller den person, der anmoder om optagelse til handel på et reguleret marked, er omfattet af forpligtelsen til at udarbejde et prospekt, identificeres nævnte prospekt tydeligt i en annoncering ved:

a) tydeligt at identificere det websted, hvor prospektet er eller vil blive offentliggjort, hvis annonceringen finder sted i skriftlig form og ved hjælp af andre midler end elektroniske midler

b) at medtage et hyperlink til prospektet og til de relevante endelige vilkår i et basisprospekt, hvis annonceringen finder sted i skriftlig form ved hjælp af elektroniske midler, eller ved at medtage et hyperlink til den side på webstedet, hvor prospektet vil blive offentliggjort, hvis prospektet ikke er offentliggjort endnu

c) at medtage nøjagtige oplysninger om, hvor prospektet kan erhverves, og nøjagtige oplysninger om det udbud af værdipapirer eller den optagelse til handel på et reguleret marked, som det omhandler, hvis annonceringen finder sted i en anden form eller ved hjælp af andre midler end dem, der er omfattet af litra a) eller b).

Artikel 14

Krav til indhold

1. Annoncering rettet mod potentielle detailinvestorer skal omfatte følgende elementer:

a) udtrykket »annoncering«, angivet på en tydelig måde. Hvis annonceringen finder sted mundtligt, angives formålet tydeligt i begyndelsen af meddelelsen

b) en erklæring om, at godkendelsen af prospektet ikke bør forstås som en validering af de værdipapirer, der udbydes eller optages til handel på et reguleret marked, hvis annonceringen omfatter en henvisning til et prospekt, som en godkendt af en kompetent myndighed

c) en henstilling til potentielle investorer om at læse prospektet, inden de træffer en investeringsbeslutning, for fuldt ud at forstå de potentielle risici og fordele, der er knyttet til beslutningen om at investere i værdipapirerne, hvis annonceringen omfatter en henvisning til et prospekt, som er godkendt af en kompetent myndighed

d) den advarsel, der kræves i henhold til artikel 8, stk. 3, litra b), i Europa-Parlamentets og Rådets forordning (EU) nr. 1286/2014 ( 2 ), hvis: i) annonceringen vedrører andre komplekse værdipapirer end de finansielle instrumenter, der er omhandlet i artikel 25, stk. 4, litra a), nr. i), ii) og vi), i Europa-Parlamentets og Rådets direktiv 2014/65/EU ( 3 ), og ii) advarslen er eller vil blive medtaget i prospektresuméet.

2. Annoncering i skriftlig form, som er rettet mod potentielle detailinvestorer, skal være tilstrækkeligt forskellig i format og længde i forhold til prospektet, således at forveksling med prospektet ikke er mulig.

Artikel 15

Annoncering

1. Annoncering rettet mod potentielle investorer skal ændres, hvis:

a) der efterfølgende offentliggøres et tillæg til prospektet i overensstemmelse med artikel 23 i forordning (EU) 2017/1129

b) den betydelige nye omstændighed, væsentlige fejl eller væsentlige unøjagtighed, der er nævnt i tillægget, bevirker, at den tidligere annoncering bliver væsentligt unøjagtig eller vildledende.

Første afsnit finder ikke anvendelse efter den endelige afslutning af udbuddet til offentligheden eller efter påbegyndelsen af handelen på et reguleret marked, alt efter hvad der sker sidst.

2. Annoncering ændret som omhandlet i stk. 1 rettes mod potentielle investorer uden unødigt ophold efter offentliggørelsen af tillægget til prospektet og skal indeholde følgende:

a) en tydelig henvisning til den unøjagtige eller vildledende udgave af annonceringen

b) en forklaring om, at annonceringen er blevet ændret, eftersom den indeholdt væsentligt unøjagtige eller vildledende oplysninger

c) en tydelig beskrivelse af forskellene mellem de to udgaver af annonceringen.

3. Med undtagelse af mundtlige annonceringer skal annonceringer som ændret i henhold til stk. 1 som minimum ske ved hjælp af de samme midler som den tidligere annoncering.

Artikel 16

Oplysninger vedrørende udbud af værdipapirer

1. Oplysninger vedrørende udbud af værdipapirer til offentligheden eller optagelse til handel på et reguleret marked, der fremlægges mundtligt eller skriftligt, uanset om det sker i form af en annoncering eller med andre formål, må ikke:

a) være i modstrid med oplysningerne i prospektet

b) henvise til oplysninger, der er i modstrid med oplysningerne i prospektet

c) fremlægge oplysningerne i prospektet på en væsentligt uafbalanceret måde, herunder ved fremlæggelse af negative aspekter ved sådanne oplysninger med mindre vægt end de positive aspekter, udeladelse eller selektiv fremlæggelse af visse oplysninger

d) indeholde alternative præstationsmålinger, medmindre de indgår i prospektet.

2. Med henblik på stk. 1 skal oplysningerne i prospektet bestå enten af oplysninger, der indgår i prospektet, hvis det allerede er offentliggjort, eller oplysninger, der skal indgå i prospektet, hvis prospektet skal offentliggøres på et senere tidspunkt.

3. Med henblik på stk. 1, litra d), skal alternative præstationsmålinger bestå af andre finansielle målinger af finansielle præstationer, finansiel stilling eller pengestrømme set i historisk perspektiv eller fremtidsperspektiv end finansielle målinger, som er defineret i de gældende regler for regnskabsaflæggelse.

Artikel 17

Procedure for samarbejdet mellem kompetente myndigheder

1. Hvis en kompetent myndighed i en medlemsstat, hvor der finder annoncering sted, er af den opfattelse, at indholdet i denne annoncering ikke er i overensstemmelse med oplysningerne i prospektet, kan den anmode den kompetente myndighed i hjemlandet om bistand. Den kompetente myndighed i den medlemsstat, hvor annonceringen finder sted, skal efter anmodning underrette den kompetente myndighed i hjemlandet om følgende:

a) årsagerne til, at den er af den opfattelse, at indholdet i denne annoncering ikke er i overensstemmelse med oplysningerne i prospektet

b) den relevante annoncering og, hvis det er nødvendigt, en oversættelse af annonceringen til det sprog, som prospektet er udfærdiget på, eller til et sprog, der sædvanligvis anvendes i de internationale finansielle kredse.

2. Den kompetente myndighed i hjemlandet skal hurtigst muligt sende den kompetente myndighed i den medlemsstat, hvor annoncering finder sted, resultaterne af sin vurdering af annonceringens overensstemmelse med oplysningerne i prospektet.







KAPITEL V

TILLÆG TIL PROSPEKTET

Artikel 18

Offentliggørelse af et tillæg til prospektet

1. Der offentliggøres et tillæg til prospektet i følgende situationer:

a) nye reviderede årsregnskaber offentliggøres af: ▼M1 i) en udsteder, hvis et prospekt vedrører aktier eller andre omsættelige værdipapirer svarende til aktier ii) en udsteder af de underliggende aktier eller andre omsættelige værdipapirer svarende til aktier i forbindelse med værdipapir som omhandlet i artikel 19, stk. 2, eller artikel 20, stk. 2, i delegeret forordning (EU) 2019/980 ▼B iii) en udsteder af de underliggende aktier i forbindelse med aktiebeviser som omhandlet i artikel 6 og 14 i delegeret forordning (EU) 2019/980

b) en udsteder har offentliggjort resultatforventninger eller -prognoser efter godkendelsen af prospektet, hvis der stilles krav om at medtage resultatforventninger eller -prognoser i prospektet i henhold til delegeret forordning (EU) 2019/980

c) en ændring eller tilbagetrækning af resultatforventninger eller -prognoser, der er medtaget i prospektet

d) en ændring vedrørende kontrollen for så vidt angår: ▼M1 i) en udsteder, hvis et prospekt vedrører aktier eller andre omsættelige værdipapirer svarende til aktier ii) en udsteder af de underliggende aktier eller andre omsættelige værdipapirer svarende til aktier, hvis et prospekt vedrører værdipapir som omhandlet i artikel 19, stk. 2, eller artikel 20, stk. 2, i delegeret forordning (EU) 2019/980 ▼B iii) en udsteder af de underliggende aktier i forbindelse med aktiebeviser som omhandlet i artikel 6 og 14 i delegeret forordning (EU) 2019/980

▼M1

e) tredjemand fremsætter et nyt overtagelsestilbud som defineret i artikel 2, stk. 1, litra a), i Europa-Parlamentets og Rådets direktiv 2004/25/EF ( 4 ), eller resultatet af et overtagelsestilbud forelægges vedrørende følgende: i) udstederens egenkapital, hvis et prospekt vedrører aktier eller andre omsættelige værdipapirer svarende til aktier ii) egenkapitalen for udstederen af de underliggende aktier eller andre omsættelige værdipapirer svarende til aktier, hvis et prospekt vedrører de værdipapirer, som er omhandlet i artikel 19, stk. 2, eller artikel 20, stk. 2, i delegeret forordning (EU) 2019/980 iii) egenkapitalen for udstederen af de underliggende aktier i forbindelse med aktiebeviser, hvis et prospekt er udarbejdet i overensstemmelse med artikel 6 og 14 i delegeret forordning (EU) 2019/980

▼B

f) den erklæring om arbejdskapitalen, der indgår i et prospekt, bliver tilstrækkelig eller utilstrækkelig i forhold til udstederens øjeblikkelige behov, for så vidt angår: ▼M1 i) aktier eller andre omsættelige værdipapirer svarende til aktier ii) værdipapirer som omhandlet i artikel 19, stk. 2, i delegeret forordning (EU) 2019/980 ▼B iii) aktiecertifikater som omhandlet i artikel 6 og 14 i delegeret forordning (EU) 2019/980

g) en udsteder anmoder om optagelse til handel på mindst yderligere et reguleret marked i yderligere mindst en medlemsstat eller har til hensigt at gennemføre et udbud til offentligheden i yderligere mindst en medlemsstat, som ikke er nævnt i prospektet

▼M1

h) i forbindelse med et prospekt vedrørende aktier eller andre omsættelige værdipapirer svarende til aktier eller de værdipapirer, som er omhandlet i artikel 19, stk. 2, eller artikel 20, stk. 2, i delegeret forordning (EU) 2019/980, hvor en ny væsentlig finansiel forpligtelse forventes at forårsage en ny væsentlig bruttoændring som defineret i artikel 1, litra e), i nævnte delegerede forordning

▼B

i) det samlede nominelle beløb for udbudsprogrammet forhøjes.







KAPITEL VI

TEKNISKE ORDNINGER, DER ER NØDVENDIGE FOR MEDDELELSESPORTALENS FUNKTION

Artikel 19

Upload af dokumenter og ledsagende data

Når dokumenter som omhandlet i artikel 25, stk. 6, i forordning (EU) 2017/1129 uploades til meddelelsesportalen, sikrer den kompetente myndighed, at disse dokumenter er i et søgbart elektronisk format, der ikke kan ændres, og er ledsaget af de data, der vedrører disse dokumenter, jf. tabellerne i bilag VII til denne forordning, i et fælles XML-format.

Artikel 20

Behandling af dokumenter og ledsagende data og underretning herom

1. ESMA sikrer, at meddelelsesportalen automatisk behandler og kontrollerer alle uploadede dokumenter og ledsagende data, og underretter den kompetente myndighed, der har uploadet dokumenterne og de ledsagende data, om, hvorvidt uploadet var vellykket eller er behæftet med fejl.

2. ESMA sikrer, at meddelelsesportalen sender underretninger om uploadede dokumenter og ledsagende data til de relevante kompetente myndigheder.

Artikel 21

Download af dokumenter og ledsagende data

ESMA sikrer, at meddelelsesportalen gør uploadede dokumenter og ledsagende data tilgængelige for de relevante kompetente myndigheder.







KAPITEL VII

AFSLUTTENDE BESTEMMELSER

Artikel 22

Ophævelse

Delegeret forordning (EU) nr. 382/2014 ophæves.

Delegeret forordning (EU) 2016/301 ophæves.

▼M1

Artikel 22a

Prospektresuméer, der er godkendt mellem den 21. juli 2019 og den 16. september 2020, for ikke-finansielle enheder, som udsteder værdipapirer, der er kapitalandele.

Prospektresuméer, der indeholder oplysninger som omhandlet i tabel 3 i bilag I, og som er godkendt mellem den 21. juli 2019 og den 16. september 2020, er fortsat gyldige indtil udløbet af nævnte prospekters gyldighedsperiode.

▼B

Artikel 23

Ikrafttræden

Denne forordning træder i kraft på tyvendedagen efter offentliggørelsen i Den Europæiske Unions Tidende.

Den anvendes fra den 21. juli 2019.

Denne forordning er bindende i alle enkeltheder og gælder umiddelbart i hver medlemsstat.









BILAG I

IKKE-FINANSIELLE ENHEDER (VÆRDIPAPIRER, DER ER KAPITALANDELE)

— En angivelse, der er markeret med »*«, henviser til obligatoriske oplysninger eller tilsvarende oplysninger, hvis udstederen ikke anvender internationale regnskabsstandarder (IFRS). Udstederen kan anvende en anden titel til i alt væsentlighed at forelægge de samme oplysninger som omhandlet i tabellen, hvis denne alternative titel anvendes i udstederens regnskab.

— En postering, der er markeret med »#«, angiver, at disse oplysninger er obligatoriske, hvis de optræder andetsteds i prospektet.

— En postering markeret med »~« i forbindelse med lukkede investeringsselskaber henviser til investeringer til dagsværdi over resultatet på samme dato som datoen for nettoaktivværdien (NAV).







Tabel 1 Resultatopgørelse for ikke-finansielle enheder (værdipapirer, der er kapitalandele) År År –1 År –2 Foreløbig Sammenlignelig foreløbig fra samme periode i foregående år *Samlede indtægter *Primært resultat eller en anden lignende måling af de finansielle præstationer anvendt af udstederen i regnskabet *Periodens resultat (for konsoliderede regnskaber periodens resultat, der kan henføres til indehavere af egenkapital i moderselskabet) #Årlig indtægtsstigning #Overskudsgrad #Nettooverskudsgrad #Indtjening pr. aktie







Tabel 2 Balance for ikke-finansielle enheder (værdipapirer, der er kapitalandele) År År –1 År –2 Foreløbig *Samlede aktiver *Samlet egenkapital #Nettogæld (langfristet gæld plus kortfristet gæld minus kontanter)

▼M1







Tabel 3 Pengestrømsopgørelse for ikke-finansielle enheder (værdipapirer, der er kapitalandele) År År -1 År -2 Foreløbig Sammenlignelig foreløbig fra samme periode i foregående år *Relevante nettopengestrømme fra driftsaktiviteter og/eller pengestrømme fra investeringsaktiviteter og/eller kontanter fra finansieringsaktiviteter

▼B









BILAG II

IKKE-FINANSIELLE ENHEDER (VÆRDIPAPIRER, DER IKKE ER KAPITALANDELE)

— En angivelse, der er markeret med »*«, henviser til obligatoriske oplysninger eller tilsvarende oplysninger, hvis udstederen ikke anvender internationale regnskabsstandarder (IFRS). Udstederen kan anvende en anden titel til i alt væsentlighed at forelægge de samme oplysninger som omhandlet i tabellen, hvis denne alternative titel anvendes i udstederens regnskab.

— En postering, der er markeret med »#«, angiver, at disse oplysninger er obligatoriske, hvis de optræder andetsteds i prospektet.

— En postering markeret med »~« i forbindelse med lukkede investeringsselskaber henviser til investeringer til dagsværdi over resultatet på samme dato som datoen for nettoaktivværdien (NAV).







Tabel 1 Resultatopgørelse for værdipapirer, der ikke er kapitalandele År År –1 Foreløbig Sammenlignelig foreløbig fra samme periode i foregående år *Primært resultat eller en anden lignende måling af de finansielle præstationer anvendt af udstederen i regnskabet







Tabel 2 Balance for værdipapirer, der ikke er kapitalandele År År –1 Foreløbig *Nettogæld (langfristet gæld plus kortfristet gæld minus kontanter) #Likviditetsgrad på lang sigt (omsætningsaktiver/kortfristede forpligtelser) #Gæld-egenkapital-forhold (samlet gæld/samlet egenkapital) #Rentedækningsgrad (driftsindtægter/renteudgifter)







Tabel 3: Pengestrømsopgørelse for værdipapirer, der ikke er kapitalandele År År –1 Foreløbig Sammenlignelig foreløbig fra samme periode i foregående år *Nettopengestrømme fra driftsaktiviteter *Nettopengestrømme fra finansieringsaktiviteter *Nettopengestrømme fra investeringsaktiviteter









BILAG III

KREDITINSTITUTTER (VÆRDIPAPIRER, DER ER KAPITALANDELE, OG VÆRDIPAPIRER, DER IKKE ER KAPITALANDELE)

— En angivelse, der er markeret med »*«, henviser til obligatoriske oplysninger eller tilsvarende oplysninger, hvis udstederen ikke anvender internationale regnskabsstandarder (IFRS). Udstederen kan anvende en anden titel til i alt væsentlighed at forelægge de samme oplysninger som omhandlet i tabellen, hvis denne alternative titel anvendes i udstederens regnskab.

— En postering, der er markeret med »#«, angiver, at disse oplysninger er obligatoriske, hvis de optræder andetsteds i prospektet.

— En postering markeret med »~« i forbindelse med lukkede investeringsselskaber henviser til investeringer til dagsværdi over resultatet på samme dato som datoen for nettoaktivværdien (NAV).







Tabel 1 Resultatopgørelse for kreditinstitutter År År –1 År –2 (1) Foreløbig Sammenlignelig foreløbig fra samme periode i foregående år *Nettorenteindtægter (eller tilsvarende) *Nettoindtægter fra gebyrer og provisioner *Nettotab ved værdiforringelse af finansielle aktiver *Nettohandelsindtægter *Måling af de finansielle præstationer anvendt af udstederen i regnskabet, f.eks. driftsoverskud *Periodens resultat (for konsoliderede regnskaber periodens resultat, der kan henføres til indehavere af egenkapital i moderselskabet) #Indtjening pr. aktie (kun for udstedere af kapitalandele) (1) Angiv nøgleregnskabsoplysningerne for det antal år, som kravet om relevante oplysninger finder anvendelse på i henhold til delegeret forordning (EU) 2019/980.







Tabel 2 Balance for kreditinstitutter År År –1 År –2 (1) Foreløbig #Værdi som resultatet af den seneste tilsynskontrol- og vurderingsproces (»SREP«) *Samlede aktiver *Foranstillet gæld *Efterstillet gæld *Lån og tilgodehavender hos kunder (netto) *Indskud fra kunder *Samlet egenkapital #Misligholdte lån (baseret på regnskabsmæssig nettoværdi)/lån og tilgodehavender) #Egentlig kernekapitalprocent eller anden relevant tilsynsmæssig kapitalkravsprocent afhængigt af udstedelsen #Samlet kapitalprocent #Gearingsgrad beregnet i henhold til de gældende regler (1) Angiv nøgleregnskabsoplysningerne for det antal år, som kravet om relevante oplysninger finder anvendelse på i henhold til delegeret forordning (EU) 2019/980.









BILAG IV

FORSIKRINGSSELSKABER (VÆRDIPAPIRER, DER ER KAPITALANDELE, OG VÆRDIPAPIRER, DER IKKE ER KAPITALANDELE)

— En angivelse, der er markeret med »*«, henviser til obligatoriske oplysninger eller tilsvarende oplysninger, hvis udstederen ikke anvender internationale regnskabsstandarder (IFRS). Udstederen kan anvende en anden titel til i alt væsentlighed at forelægge de samme oplysninger som omhandlet i tabellen, hvis denne alternative titel anvendes i udstederens regnskab.

— En postering, der er markeret med »#«, angiver, at disse oplysninger er obligatoriske, hvis de optræder andetsteds i prospektet.

— En postering markeret med »~« i forbindelse med lukkede investeringsselskaber henviser til investeringer til dagsværdi over resultatet på samme dato som datoen for nettoaktivværdien (NAV).







Tabel 1 Resultatopgørelse for forsikringsselskaber År År –1 År –2 (1) Foreløbig Sammenlignelig foreløbig fra samme periode i foregående år *Nettopræmier *Nettoydelser og -erstatninger *Resultat før skat *Driftsoverskud (der skelnes mellem livs- og skadesforsikring) *Periodens resultat (for konsoliderede regnskaber periodens resultat, der kan henføres til indehavere af egenkapital i moderselskabet) #Årlig indtægtsstigning (nettopræmier) #Indtjening pr. aktie (kun for udstedere af kapitalandele) (1) Angiv nøgleregnskabsoplysningerne for det antal år, som kravet om relevante oplysninger finder anvendelse på i henhold til delegeret forordning (EU) 2019/980.







Tabel 2 Balance for forsikringsselskaber År År –1 År –2 (1) Foreløbig *Investeringer, herunder finansielle aktiver knyttet til unit-linked forsikringsaftaler *Samlede aktiver *Forpligtelser i henhold til forsikringskontrakter *Finansielle forpligtelser *Samlede forpligtelser *Samlet egenkapital #Solvensgrad (Solvens II-grad — SII-grad) eller anden relevant tilsynsmæssig kapitalkravsprocent afhængigt af udstedelsen #Skadesprocent #Combined ratio (erstatninger + omkostninger/præmier for perioden) (1) Angiv nøgleregnskabsoplysningerne for det antal år, som kravet om relevante oplysninger finder anvendelse på i henhold til delegeret forordning (EU) 2019/980.









BILAG V

SPECIAL PURPOSE VEHICLES (»SPV’ER«), DER UDSTEDER VÆRDIPAPIRER MED SIKKERHED I AKTIVER

— En angivelse, der er markeret med »*«, henviser til obligatoriske oplysninger eller tilsvarende oplysninger, hvis udstederen ikke anvender internationale regnskabsstandarder (IFRS). Udstederen kan anvende en anden titel til i alt væsentlighed at forelægge de samme oplysninger som omhandlet i tabellen, hvis denne alternative titel anvendes i udstederens regnskab.

— En postering, der er markeret med »#«, angiver, at disse oplysninger er obligatoriske, hvis de optræder andetsteds i prospektet.

— En postering markeret med »~« i forbindelse med lukkede investeringsselskaber henviser til investeringer til dagsværdi over resultatet på samme dato som datoen for nettoaktivværdien (NAV).







Tabel 1 Resultatopgørelse for SPV’er i forbindelse med værdipapirer med sikkerhed i aktiver År År -1 *Periodens resultat







Tabel 2 Balance for SPV’er i forbindelse med værdipapirer med sikkerhed i aktiver År År -1 *Samlede aktiver *Samlede passiver *Finansielle aktiver opgjort til dagsværdi gennem resultatet *Afledte finansielle aktiver *Ikke-finansielle aktiver, hvis væsentlige for enhedens forretninger *Finansielle forpligtelser opgjort til dagsværdi gennem resultatet *Afledte finansielle forpligtelser









BILAG VI

LUKKEDE INVESTERINGSSELSKABER

— En angivelse, der er markeret med »*«, henviser til obligatoriske oplysninger eller tilsvarende oplysninger, hvis udstederen ikke anvender internationale regnskabsstandarder (IFRS). Udstederen kan anvende en anden titel til i alt væsentlighed at forelægge de samme oplysninger som omhandlet i tabellen, hvis denne alternative titel anvendes i udstederens regnskab.

— En postering, der er markeret med »#«, angiver, at disse oplysninger er obligatoriske, hvis de optræder andetsteds i prospektet.

— En postering markeret med »~« i forbindelse med lukkede investeringsselskaber henviser til investeringer til dagsværdi over resultatet på samme dato som datoen for nettoaktivværdien (NAV).







Tabel 1 Yderligere oplysninger relevante for lukkede investeringsselskaber Aktieklasse Samlet NAV Antal aktier/enhed ~NAV/aktie eller markedspris/aktie/enhed #Investeringsselskabets historiske præstationer A XXX XX X Samlet Samlet







Tabel 2 Resultatopgørelse for lukkede investeringsselskaber År År –1 År –2 Foreløbig Sammenlignelig foreløbig fra samme periode i foregående år *Samlede nettoindtægter/nettoinvesteringsindtægter eller samlede indtægter før driftsudgifter *Nettooverskud/(-tab) *Resultatafhængigt honorar (optjent/betalt) *Investeringsforvaltningsgebyr (optjent/betalt) *Andre væsentlige gebyrer (optjent/betalt) til leverandører af tjenesteydelser #Indtjening pr. aktie







Tabel 3 Balance for lukkede investeringsselskaber År År -1 År -2 Foreløbig *Samlede nettoaktiver #Gearingsgrad









BILAG VII

MASKINLÆSBARE DATA, SOM SKAL INDGIVES TIL ESMA







Tabel 1 Nummer Felt Oplysninger, der skal indberettes Formater og standarder, der skal anvendes ved indberetning 1. National identifikator Entydig identifikator for det uploadede dossier, tildelt af den afsendende nationale kompetente myndighed {ALPHANUM-50} 2. Tilknyttet national identifikator Entydig identifikator for det dossier, som det uploadede dossier er knyttet til, tildelt af den afsendende nationale kompetente myndighed Indberettes ikke, hvis den tilknyttede nationale identifikator ikke er relevant {ALPHANUM-50} 3. Afsendende medlemsstat Landekode for den medlemsstat, som har godkendt det uploadede dossier, eller hvor det uploadede dossier er registreret {COUNTRYCODE_2} 4. Modtagende medlemsstat(er) Landekode for den eller de medlemsstater, som skal underrettes eller have meddelelse om det uploadede dossier Hvis flere medlemsstater skal have meddelelse, indberettes felt 4 så mange gange, det er nødvendigt {COUNTRYCODE_2} 5. Dokumenttype Type uploadet eller uploadede dokumenter Vælges fra liste over foruddefinerede felter: — »BPFT« — Base prospectus with final terms (basisprospekt med endelige vilkår) — »BPWO« — Base prospectus without final terms (basisprospekt uden endelige vilkår) — »STDA« — Standalone prospectus (separat prospekt) — »REGN« — Registration document (registreringsdokument) — »URGN« — Universal registration document (universelt registreringsdokument) — »SECN« — Securities note (værdipapirnote) — »FTWS« — Final terms, including the summary of the individual issue annexed to them (endelige vilkår, herunder resuméet af den enkelte udstedelse som bilag hertil) — »SMRY« — Summary (resumé) — »SUPP« — Supplement (tillæg) — »SUMT« — Translation of summary (oversættelse af tillæg) — »COAP« — Certificate of Approval (godkendelsescertifikat) — »AMND« — Amendment (ændring) Hvis der skal gives meddelelse om flere dokumenter, indberettes felt [5] så mange gange, som det er nødvendigt for at beskrive hvert enkelt dokument i dossieret 6. Type struktur Format valgt for prospektet Vælges fra liste over foruddefinerede felter: — »SNGL« — Single document prospectus (prospekt bestående af et enkelt dokument) — »SPWS« — Prospectus consisting of separate documents with summary (prospekt bestående af særskilte dokumenter med resumé) — »SPWO« — Prospectus consisting of separate documents without summary (prospekt bestående af særskilte dokumenter uden resumé) 7. Godkendelses- eller registreringsdato Den dato, hvor det uploadede dossier blev godkendt eller registreret {DATEFORMAT} 8. Sprog Det EU-sprog, som det uploadede dossier er udarbejdet på {LANGUAGE} 9. Udbyders standardiserede navn Udbyderens fornavn og efternavn, hvis udbyderen er en fysisk person Hvis der skal gives meddelelse om flere udbydere, indberettes felt [9] så mange gange, det er nødvendigt {ALPHANUM-280} 10. Garants standardiserede navn Garantens fornavn og efternavn, hvis garanten er en fysisk person Hvis der skal gives meddelelse om flere garanter, indberettes felt [10] så mange gange, det er nødvendigt {ALPHANUM-280} 11. Udsteders LEI-kode Udstederens identifikator for juridiske enheder Hvis der skal gives meddelelse om flere udstedere, indberettes felt [11] så mange gange, det er nødvendigt {LEI} 12. Udbyders LEI-kode Udbyderens identifikator for juridiske enheder Hvis der skal gives meddelelse om flere udbydere, indberettes felt [12] så mange gange, det er nødvendigt {LEI} 13. Garants LEI-kode Garantens identifikator for juridiske enheder Hvis der skal gives meddelelse om flere garanter, indberettes felt [13] så mange gange, det er nødvendigt {LEI} 14. Udbyders bopæl Udbyders bopæl, hvis udbyderen er en fysisk person Hvis der skal gives meddelelse om flere udbydere, indberettes felt [14] så mange gange, det er nødvendigt {COUNTRYCODE_2} 15. Garants bopæl Garantens bopæl, hvis garanten er en fysisk person Hvis der skal gives meddelelse om flere garanter, indberettes felt [15] så mange gange, det er nødvendigt {COUNTRYCODE_2} 16. FISN Værdipapirets Financial Instrument Short Name (det finansielle instruments navn i kortform) Dette felt bør gentages for hver enkelt ISIN-kode {FISN} 17. ISIN International Securities Identification Number (internationalt identifikationsnummer for værdipapirer) {ISIN} 18. CFI Classification of Financial Instrument code (klassificeringskode for finansielle instrumenter) Dette felt bør gentages for hver enkelt ISIN-kode {CFI_CODE} 19. Udstedelsesvaluta Kode for den valuta, som den nominelle eller notionelle værdi er udtrykt i Dette felt bør gentages for hver enkelt ISIN-kode {CURRENCYCODE_3} 20. Pålydende værdi pr. enhed Nominel eller notionel værdi pr. enhed i udstedelsesvalutaen Dette felt bør gentages for hver enkelt ISIN-kode Felt til værdipapirer med defineret pålydende {DECIMAL-18/5} 21. Underliggende værdipapirers identifikator eller navn ISIN-kode for det underliggende værdipapir/indeks eller navnet på det underliggende værdipapir/indeks, hvis der ikke findes en ISIN-kode Værdipapirkurve identificeres i overensstemmelse hermed Felt til værdipapirer med defineret underliggende. Dette felt bør gentages for hver enkelt ISIN-kode for sådanne værdipapirer For et enkelt underliggende: — Hvis værdipapir eller indeks med eksisterende ISIN-kode: {ISIN} — Hvis indekset ikke har en ISIN-kode: {INDEX} — I andre tilfælde: {ALPHANUM-50} For flere underliggender (mere end ét): »BSKT« 22. Forfalds- eller udløbsdato Værdipapirets forfalds- eller udløbsdato, hvis det er relevant Dette felt bør gentages for hver enkelt ISIN-kode Felt til værdipapirer med defineret forfaldsdato {DATEFORMAT} For gældsinstrumenter uden udløbstidspunkt bør felt 22 udfyldes med værdien 9999-12-31. 23. Udbudt mængde Antal udbudte værdipapirer Felt udfyldes kun for egenkapital Dette felt bør gentages for hver enkelt ISIN-kode, der finder anvendelse {INTEGER-18} Enten som en enkelt værdi, en række af værdier, maksimum 24. Udbudspris Pris pr. udbudt værdipapir, i monetær værdi. Den valuta, prisen er angivet i, er udstedelsesvalutaen Felt udfyldes kun for egenkapital Dette felt bør gentages for hver enkelt ISIN-kode, der finder anvendelse {DECIMAL-18/5} Enten som en enkelt værdi, en række af værdier, maksimum »PNDG«, hvis udbudsprisen ikke foreligger, men er »på vej« »NOAP«, hvis udbudsprisen ikke er relevant 25. Tilbudt modydelse Det samlede tilbudte beløb, i monetær værdi (udstedelsesvalutaen) Dette felt bør gentages for hver enkelt ISIN-kode {DECIMAL-18/5} Enten som en enkelt værdi, en række af værdier, maksimum »PNDG«, hvis den tilbudte modydelse ikke foreligger, men er »på vej« »NOAP«, hvis den tilbudte modydelse ikke er relevant 26. Type sikkerhedsstillelse Klassificering af kategorier af værdipapirer, der er kapitalandele, og værdipapirer, der ikke er kapitalandele Dette felt bør gentages for hver enkelt ISIN-kode Vælges fra liste over foruddefinerede felter: Egenkapital — »SHRS«: Aktie — »UCEF«: Enhed eller aktie i lukkede investeringsselskaber — »CVTS«: Konvertibelt værdipapir — » ►M1 DPRS ◄ «: Aktiecertifikat — »OTHR« Anden egenkapital Gæld — »DWLD«: Gæld med en pålydende værdi pr. enhed på mindst 100 000 EUR — »DWHD«: Gæld med en pålydende værdi pr. enhed på mindre end 100 000 EUR — »DLRM«: Gæld med en pålydende værdi pr. enhed på mindre end 100 000 EUR handlet på et reguleret marked, som kun kvalificerede investorer har adgang til »ABSE«: ABS »DERV«: Derivat 27. Type udbud/optagelse Taksonomi i henhold til projektforordningen og MiFID/MIFIR Vælges fra liste over foruddefinerede felter: — »IOWA«: Initial offer without admission to trading/listing (første udbud uden optagelse til handel/notering) — »SOWA«: Secondary offer without admission to trading/listing (andet udbud uden optagelse til handel/notering) — »IRMT«: Initial admission to trading on regulated market (første optagelse til handel på et reguleret marked) — »IPTM«: Initial admission to trading on regulated market from previously being traded on MTF (første optagelse til handel på et reguleret marked efter tidligere handel på en multilateral handelsfacilitet) — »IMTF«: Initial admission to trading on MTF with offer to the public (første optagelse til handel på en multilateral handelsfacilitet med udbud til offentligheden) — »SIRM«: Secondary issuance on a regulated market or MTF (anden udstedelse på et reguleret marked eller en multilateral handelsfacilitet) 28. Karakteristika ved den markedsplads, hvor værdipapiret først blev optaget til handel Taksonomi i henhold til projektforordningen og MiFID/MIFIR Vælges fra liste over foruddefinerede felter: — »RMKT«: Reguleret marked med adgang for alle investorer — »RMQI«: Reguleret marked, eller en del deraf, begrænset til kvalificerede investorer — »MSGM«: Multilateral handelsfacilitet, som er et SMV-vækstmarked — »MLTF«: Multilateral handelsfacilitet, som ikke er et SMV-vækstmarked 29. Oplysningsordning Nummeret på det bilag, som prospektet er udarbejdet i overensstemmelse med, jf. Kommissionens delegerede forordning (EU) [] Hvis der skal gives meddelelse om flere bilag, indberettes felt 29 så mange gange, det er nødvendigt {INTEGER-2} fra 1 til [29] 30. Kategori i EU-vækstprospektet Begrundelse for anvendelsen et EU-vækstprospekt Vælges fra liste over foruddefinerede felter: — »S15A«: SMV, jf. prospektforordningens artikel 15, stk. 1, litra a) — »I15B«: Anden udsteder end SMV, jf. prospektforordningens artikel 15, stk. 1, litra b) — »I15C«: Anden udsteder end SMV, jf. prospektforordningens artikel 15, stk. 1, litra c) — »O15D«: Udbyder af værdipapirer, jf. prospektforordningens artikel 15, stk. 1, litra d)







Tabel 2 Symbol Datatype Definition {ALPHANUM-n} Op til n alfanumeriske tegn Fritekstfelt {CFI_CODE} 6 tegn CFI-kode i henhold til ISO 10962 {COUNTRYCODE_2} 2 alfanumeriske tegn Tobogstavlandekode i henhold til ISO 3166-1 (alfa-2-landekode) {DATEFORMAT} Datoer i følgende format: ÅÅÅÅ-MM-DD Datoer angives i UTC ISO 8601-datoformat {LANGUAGE} Kode med 2 bogstaver ISO 639-1 {LEI} 20 alfanumeriske tegn Identifikator for juridiske enheder (LEI) i henhold til ISO 17442 {FISN} 35 alfanumeriske tegn med følgende struktur FISN-kode i henhold til ISO 18774 {ISIN} 12 alfanumeriske tegn ISIN-kode i henhold til ISO 6166 {CURRENCYCODE_3} 3 alfanumeriske tegn 3-bogstavvalutakode i henhold til ISO 4217 (valutakoder) {DECIMAL-n/m} Decimaltal på op til n cifre i alt, hvoraf op til m cifre kan være decimaler Numerisk felt Decimaltegnet er ».« (punktum) Værdierne afrundes, trunkeres ikke {INTEGER-n} Helt tal på op til n cifre i alt Numerisk felt {INDEX} 4 bogstaver »EONA« — EONIA »EONS« — EONIA SWAP »EURI« — EURIBOR »EUUS« — EURODOLLAR »EUCH« — EuroSwiss »GCFR« — GCF REPO »ISDA« — ISDAFIX »LIBI« — LIBID »LIBO« — LIBOR »MAAA« — Muni AAA »PFAN« — Pfandbriefe (pantebreve) »TIBO« — TIBOR »STBO« — STIBOR »BBSW« — BBSW »JIBA« — JIBAR »BUBO« — BUBOR »CDOR« — CDOR »CIBO« — CIBOR »MOSP« — MOSPRIM »NIBO« — NIBOR »PRBO« — PRIBOR »TLBO« — TELBOR »WIBO« — WIBOR »TREA« — Treasury (statspapirer) »SWAP« — SWAP »FUSW« — Future SWAP